Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: (3) bekezdése – 2005. június 1-jei hatállyal – módosította a személyes adatok védelmérõl és a közérdekû adatok nyilvánosságáról szóló 1992. évi LXIII. törvény (a továbbiakban: Avtv.) 19. § (2) bekezdését. A módosítás egyértelmûvé teszi
Paragraph Index: 1343

(3) bekezdése – 2005. június 1-jei hatállyal – módosította a személyes adatok védelmérõl és a közérdekû adatok nyilvánosságáról szóló 1992. évi LXIII. törvény (a továbbiakban: Avtv.) 19. § (2) bekezdését. A módosítás egyértelmûvé teszi azt az adatvédelmi biztos gyakorlatában kezdetektõl fogva következetesen képviselt értelmezést, miszerint a közérdekû adat közzététele nem mentesíti az adott szervet az alól, hogy erre irányuló egyedi adatigénylés esetén az Avtv. 20. §-ának rendelkezései szerint hozzáférhetõvé tegye az adott közérdekû adatot. Tisztelt Elnök Úr! Az Alkotmánybíróság állandó gyakorlatában az Alkotmány 2. § (1) bekezdésébe foglalt jogállamiságból következõ legfontosabb államszervezeti szabály a hatalommegosztás, azon belül a hatalmi ágak elválasztásának elve. Az Alkotmánybíróság értelmezése szerint ebbõl az elvbõl következik az a garanciális szabály, hogy az egyik hatalmi ág nem vonhatja el egy másik hatalmi ág jogosítványait, nem gyakorolhatja annak hatásköreit. [31/1990. (XII. 18.) ABH 1990. 136, 137.] Mivel az adatvédelmi biztos az Országgyûlés funkcionális értelemben vett egyik feladatát – a parlamenti kontrollt – ellátó intézmény vezetõje, a fenti megállapításokat magamra is irányadónak tekintem. Ugyanakkor az Alkotmány 61. § (1) bekezdésébe foglalt közérdekû adatok megismeréséhez fûzõdõ alapvetõ jog minél teljesebb érvényesülése érdekében a következõket tartom fontosnak megjegyezni. Az Avtvm. 2005. június 1-jén lépett hatályba, ugyanakkor nem rendelkezik arról, hogy folyamatban levõ ügyekben alkalmazhatják-e akár az alsóbb bíróságok, akár a Legfelsõbb Bíróság az Avtv. módosított 19. § (2) bekezdését. 2006/162/II. szám Álláspontom szerint az Avtv. 19. § (2) bekezdésének Alkotmány 2. § (1) bekezdésére vonatkoztatott értelmezése nem zárja ki, hogy az Avtv. idézett rendelkezését folyamatban levõ ügyekben is alkalmazzák az alsóbb bíróságok és a Legfelsõbb Bíróság. Ennek érdekében az alábbiakban összefoglalom az Alkotmánybíróság folyamatos jogviszonyokra kialakított visszamenõleges jogalkalmazásra vonatkozó gyakorlatát. Az Alkotmánybíróság gyakorlatában a jogalkalmazói visszaható hatály tilalma – a retroaktív jogalkotás megítélésére alkalmazott AB-teszthez hasonlóan – nem abszolút érvényû, ezért a visszaható hatályú jogalkalmazás lehetõségének bizonyítása önmagában nem zárja ki, hogy akár alsóbb bíróságok, akár a Legfelsõbb Bíróság alkalmazzák az Avtv.

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes